ᱱᱤᱭᱩ ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱥᱴᱮᱥᱚᱱ

ᱱᱤᱭᱩ ᱟᱞᱤᱯᱩᱨᱫᱩᱣᱟᱹᱨ ᱫᱚ ᱱᱚᱣᱟ ᱯᱩᱱᱭᱟᱹ ᱨᱮᱞᱣᱮ ᱥᱴᱮᱥᱚᱱ ᱠᱷᱚᱱ ᱫᱚ ᱢᱤᱫᱴᱟᱹᱝ ᱠᱟᱱᱟ ᱡᱟᱦᱟᱸ ᱫᱚ ᱯᱚᱪᱷᱤᱢ ᱵᱟᱝᱞᱟ ᱯᱚᱱᱚᱛ ᱨᱮᱱᱟᱜ ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱨᱮᱱᱟᱜ ᱟᱞᱤᱯᱩᱨᱫᱩᱣᱟᱹᱨ ᱥᱚᱦᱚᱨ ᱨᱮ ᱥᱮᱵᱟ ᱮᱫᱼᱟ ᱾ ᱱᱚᱣᱟ ᱨᱮᱱᱟᱜ ᱥᱴᱮᱥᱚᱱ ᱠᱳᱰ ᱫᱚ NOQ ᱠᱟᱱᱟ ᱾ ᱮᱴᱟᱜ ᱯᱮᱭᱟ ᱥᱩᱨ ᱥᱩᱯᱩᱨ ᱨᱮᱞᱣᱮ ᱥᱴᱮᱥᱚᱱ ᱫᱚ  (ᱥᱴᱮᱥᱚᱱ ᱠᱳᱰ APDJ), ᱟᱞᱤᱯᱩᱨᱫᱩᱣᱟᱨ ᱠᱳᱨᱴ (ᱥᱴᱮᱥᱚᱱ ᱠᱳᱰ APDC) ᱟᱨ ᱟᱞᱤᱯᱩᱨᱫᱩᱣᱟᱹᱨ (ᱥᱴᱮᱥᱚᱱ ᱠᱳᱰ APD) ᱠᱟᱱᱟ ᱾

ᱱᱟᱜᱟᱢ
ᱵᱨᱤᱴᱤᱥ ᱥᱟᱥᱚᱱ ᱚᱠᱛᱚ ᱨᱮ, ᱵᱮᱝᱜᱚᱞ ᱨᱮᱱᱟᱜ ᱠᱚᱧᱮ ᱴᱚᱴᱷᱟ ᱟᱨ ᱟᱥᱟᱢ ᱠᱷᱚᱱ ᱛᱟᱨᱟ ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱚ ᱥᱟᱞᱟᱜ ᱡᱚᱛᱚ ᱥᱟᱹᱜᱟᱹᱭ ᱵᱮᱝᱜᱚᱞ ᱨᱮᱱᱟᱜ ᱥᱟᱢᱟᱝ ᱴᱚᱴᱷᱟ ᱠᱷᱚᱱ ᱛᱟᱦᱮᱸ ᱠᱟᱱᱟ ᱾ ᱠᱚᱞᱠᱟᱛᱟ-ᱯᱟᱨᱵᱚᱛᱤᱯᱩᱨ-ᱦᱟᱞᱫᱤᱵᱟᱲᱤ-ᱥᱤᱞᱤᱜᱩᱲᱤ ᱡᱚᱲᱟᱣ ᱫᱚ ᱟᱹᱰᱤ ᱞᱟᱹᱠᱛᱤᱭᱟᱱ ᱡᱚᱲᱟᱣ ᱛᱟᱦᱮᱸ ᱠᱟᱱᱟ ᱡᱟᱦᱟᱸ ᱫᱚ ᱯᱩᱭᱞᱩ ᱫᱷᱟᱣ ᱑᱘᱗᱘ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱟᱨ ᱛᱟᱭᱚᱢ ᱛᱮ ᱛᱷᱚᱠ ᱨᱮ ᱩᱛᱷᱱᱟᱹᱣ ᱞᱮᱱᱟ (ᱵᱤᱵᱚᱨᱚᱱ ᱞᱟᱹᱜᱤᱫ ᱦᱟᱵᱽᱲᱟ-ᱱᱩᱭ ᱡᱚᱞᱯᱟᱭᱜᱩᱲᱤ ᱞᱟᱭᱤᱱ ᱧᱮᱞ ᱢᱮ) ᱾ ᱑᱙ ᱥᱟᱭ ᱥᱮᱨᱢᱟ ᱞᱟᱦᱟ ᱨᱮ, ᱞᱟᱞᱢᱚᱱᱤᱨᱦᱟᱴ ᱫᱚ ᱫᱩᱣᱟᱨᱥ ᱥᱟᱶ ᱡᱩᱲᱟᱹᱣ ᱞᱮᱱᱟ ᱾ ᱯᱷᱩᱨᱜᱟᱹᱞ ᱢᱟᱬᱟᱝ ᱫᱤᱱ ᱨᱮ ᱑᱐᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱤᱴ ᱓+᱓ᱹ᱘ ᱤᱸᱪ) ᱢᱤᱴᱚᱨ ᱜᱮᱡᱽ ᱨᱮᱞᱣᱮ ᱴᱨᱮᱠ, ᱡᱟᱦᱟᱸ ᱫᱚ ᱨᱟᱫᱷᱤᱠᱟᱯᱩᱨ, ᱵᱤᱨᱚᱞ, ᱯᱟᱨᱵᱚᱛᱤᱯᱩᱨ, ᱛᱤᱥᱛᱟ, ᱜᱤᱛᱟᱞᱫᱟᱠᱷ ᱟᱨ ᱜᱳᱞᱳᱠᱜᱚᱸᱡᱽ ᱞᱮᱠᱟᱛᱮ ᱪᱟᱞᱟᱜ ᱠᱟᱱ ᱛᱟᱦᱮᱱᱟ, ᱟᱥᱟᱢ ᱨᱮᱱᱟᱜ ᱯᱷᱚᱠᱤᱨᱟᱜᱨᱟᱢ ᱫᱚ ᱵᱤᱦᱟᱨ ᱨᱮᱱᱟᱜ ᱠᱟᱴᱤᱦᱟᱨ ᱠᱷᱚᱱ ᱡᱚᱲᱟᱣᱚᱜ ᱠᱟᱱ ᱛᱟᱦᱮᱱᱟ ᱾

᱑᱙᱔᱗ ᱥᱮᱨᱢᱟ ᱨᱮ ᱥᱤᱧᱚᱛ ᱵᱷᱮᱜᱟᱨ ᱠᱟᱛᱮ ᱱᱚᱣᱟ ᱡᱚᱛᱚ ᱥᱟᱹᱜᱟᱹᱭ ᱫᱚ ᱵᱚᱫᱚᱞ ᱮᱱᱟ ᱾ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱫᱚ ᱯᱷᱚᱠᱤᱨᱟᱜᱨᱟᱢ ᱟᱨ ᱠᱤᱥᱟᱱᱜᱚᱸᱡᱽ ᱛᱟᱞᱟ ᱨᱮ ᱨᱮᱞ ᱞᱤᱸᱠ ᱵᱮᱱᱟᱣ ᱞᱟᱹᱜᱤᱫ ᱑᱙᱔᱘ ᱥᱟᱞ ᱨᱮ ᱟᱥᱟᱢ ᱞᱤᱸᱠ ᱯᱨᱚᱡᱮᱠᱴ ᱮᱦᱚᱵ ᱠᱮᱫᱼᱟ ᱾ ᱯᱷᱚᱠᱤᱨᱟᱜᱨᱟᱢ ᱫᱚ ᱑᱙᱕᱐ ᱥᱟᱞ ᱨᱮ ᱑᱐᱐ ᱢᱤᱞᱤᱢᱤᱴᱚᱨ (᱓ ᱯᱷᱤᱴ ᱓+᱓ᱹ᱘ ᱤᱸᱪ) ᱢᱤᱴᱚᱨ ᱜᱮᱡᱽ ᱴᱨᱮᱠ ᱥᱟᱶ ᱠᱚᱧᱮ ᱵᱮᱝᱜᱚᱞ ᱨᱮᱱᱟᱜ ᱥᱤᱧᱚᱛᱤᱭᱟᱹ ᱦᱟᱹᱴᱤᱧ ᱠᱷᱚᱱ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱥᱤᱥᱴᱤᱢ ᱨᱮ ᱡᱚᱲᱟᱣ ᱞᱮᱱᱟ ᱛᱟᱦᱮᱸᱫ ᱾ ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱱᱤᱭᱩ ᱵᱳᱝᱜᱟᱭᱜᱟᱶ ᱦᱟᱹᱴᱤᱧ ᱫᱚ ᱟᱥᱚᱠᱟᱭ ᱛᱮ ᱱᱟᱶᱟ ᱵᱮᱱᱟᱣ ᱛᱟᱦᱮᱸ ᱠᱟᱱᱟ, ᱟᱥᱚᱠᱟᱭ ᱛᱮ ᱑᱙᱖᱖ ᱥᱟᱞ ᱨᱮ ᱑᱖᱗᱖ ᱢᱤᱞᱤᱢᱤᱴᱚᱨ (᱕ ᱯᱷᱤᱴ ᱖ ᱤᱸᱪ) ᱵᱨᱚᱰ ᱜᱮᱡᱽ ᱨᱮ ᱵᱷᱮᱜᱟᱨ ᱞᱮᱱᱟ ᱾ ᱑᱖᱗᱖ ᱢᱤᱞᱤᱢᱤᱴᱚᱨ (᱕ ᱯᱷᱤᱴ ᱖ ᱤᱸᱪ) ᱵᱨᱚᱰ ᱜᱮᱡᱽ ᱥᱤᱞᱤᱜᱩᱲᱤ-ᱡᱳᱜᱤᱦᱳᱯᱟ ᱨᱮᱞᱣᱮ ᱞᱟᱭᱤᱱ ᱫᱚ ᱒᱖᱕ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱑᱙᱖᱓ ᱟᱨ ᱑᱙᱖᱕ ᱥᱟᱞ ᱛᱟᱞᱟ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾


ᱮᱴᱟᱜ ᱥᱩᱨ ᱥᱩᱯᱩᱨ ᱥᱴᱮᱥᱚᱱ ᱠᱚᱨᱮᱱᱟᱜ ᱞᱟᱹᱠᱛᱤ
ᱥᱤᱧᱚᱛ ᱨᱮᱱᱟᱜ ᱮᱴᱟᱜ ᱴᱷᱟᱶ ᱠᱷᱚᱱ ᱰᱷᱮᱨ ᱛᱮᱫ ᱡᱷᱟᱹᱞ ᱥᱟᱺᱜᱤᱧ ᱨᱮᱱᱟᱜ ᱴᱨᱮᱱ ᱠᱚ ᱱᱤᱭᱩ ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱡᱚᱸᱠᱥᱚᱱ ᱞᱮᱠᱟᱛᱮ ᱪᱟᱞᱟᱜᱼᱟ ᱟᱨ ᱱᱚᱸᱰᱮ ᱜᱮ ᱛᱤᱸᱜᱩᱭᱟ ᱪᱮᱫᱟᱜ ᱥᱮ ᱱᱚᱣᱟ ᱫᱚ ᱟᱥᱟᱢ ᱟᱨ ᱵᱮᱝᱜᱚᱞ ᱨᱮᱱᱟᱜ ᱮᱴᱟᱜ ᱴᱚᱴᱷᱟ ᱠᱷᱚᱱ ᱰᱚᱵᱚᱞ ᱴᱨᱮᱠ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ ᱫᱚ ᱢᱤᱴᱚᱨ-ᱜᱮᱡᱽ ᱴᱨᱮᱠ ᱨᱮ ᱛᱟᱦᱮᱸ ᱠᱟᱱᱟ ᱾ ᱱᱚᱣᱟ ᱫᱚ ᱛᱟᱭᱚᱢ ᱛᱮ ᱵᱨᱚᱰ ᱜᱮᱡᱽ ᱨᱮ ᱦᱮᱡ ᱮᱱᱟ ᱟᱨ ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ ᱥᱴᱮᱥᱚᱱ ᱠᱷᱚᱱ ᱠᱚᱢ ᱜᱟᱱ ᱴᱨᱮᱱ ᱪᱟᱞᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ ᱟᱞᱤᱯᱩᱨᱫᱩᱣᱟᱹᱨ ᱨᱮᱱᱟᱜ ᱡᱚᱛᱚ ᱠᱷᱚᱱ ᱢᱟᱨᱟᱝ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ, ᱡᱟᱦᱟᱸ ᱨᱮᱫᱚ ᱫᱤᱱᱟᱹᱢ ᱦᱤᱞᱚᱜ ᱙᱐ ᱠᱷᱚᱱ ᱵᱟᱹᱲᱛᱤ ᱴᱨᱮᱱ ᱮ ᱛᱤᱸᱜᱩᱭᱟ ᱟᱨ ᱫᱤᱱᱟᱹᱢ ᱦᱤᱞᱚᱜ ᱯᱮᱭᱟ ᱴᱨᱮᱱ ᱪᱟᱞᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ
 ᱱᱤᱭᱩ ᱡᱚᱞᱯᱟᱭᱜᱩᱲᱤ-ᱱᱤᱭᱩ ᱵᱳᱝᱜᱟᱭᱜᱟᱶ ᱦᱟᱹᱴᱤᱧ
 ᱟᱞᱤᱯᱩᱨᱫᱩᱣᱟᱹᱨ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ
 ᱟᱞᱤᱯᱩᱨᱫᱩᱣᱟᱹᱨ

ᱛᱷᱚᱠ:ᱟᱞᱤᱯᱩᱨᱫᱩᱣᱟᱹᱨ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱟᱞᱤᱯᱩᱨᱫᱩᱣᱟᱹᱨ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱟᱞᱤᱯᱩᱨᱫᱩᱣᱟᱹᱨ ᱨᱮ ᱥᱟᱜᱟᱲᱚᱢ